સૂત્રોના જણાવ્યા અનુસાર આજની બેઠકમાં તે નામોની જાહેરાત થવાની સંભાવના છે, જે લોકસભાની ચૂંટણીને ધ્યાનમાં રાખતાં નરેન્દ્ર મોદીના નેતૃત્વમાં ટીમ બનાવવાનું કામ કરશે. દિલ્હીમાં આજે ભારતીય જનતા પાર્ટીની સંસદીય બોર્ડની બેઠક શરૂ થઇ ગઇ છે. બેઠકમાં પાર્ટી અધ્યક્ષ રાજનાથ સિંહ, વરિષ્ઠ નેતા લાલકૃષ્ણ અડવાણી, ગુજરાતના મુખ્યમંત્રી નરેન્દ્ર મોદી, સુષ્મા સ્વરાજ, અરૂણ જેટલી વગેરે ઉપસ્થિત છે. બેઠકમાં આગામી લોકસભાની ચૂંટણી માટે રણનિતી પર ચર્ચા થવાની આશા છે. નરેન્દ્ર મોદીના નેતૃત્વમાં ટીમના નિર્માણ પર પણ મંથન કરવામાં આવશે.